2. मेरे चरोआल भराओ। मैं कोई होर नेईं। तुंदे बिच्चा दा गै इक चरोआल आं। गवां चारने आला चरोआल। स्कूल पढ़दे हे तां मास्टरें गी चारेआ। स्कूल छुड़केआ तां घरा आलें गी चारदे रेह्। घरा आले अक्के तां हल्ले म्हल्ले आलें गी चारना लाया। फी पिंड ग्रां हलका पटवार ते हुन पुजादे-पुजदे इत्थूं तोड़ी पुज्जी गेदे आं जे अज्ज अस दुनियां दे सारें कोला बड्डे लोकतंत्र गी चारने दे काबल होई गेदे आं। इस साह्‌बैं असैं चरोआलें दी मान प्रतिश्ठा बदाई ऐ। ए कम्म इक सच्चा चरोआल गै करी सकदा हा। अपने इस चरोआल भ्रा गी होर शक्ति ते सहजोग देयो तां जे चरोआलें दा नां सदा-सदा लेई रोशन रवै।